את אוספת הניירות מהשולחן אחר כך מכניסה לתיק שלך את קופסת הסיגריות והמצית מביט סביב אולי שכחת משהו שיאלץ אותך לחזור אני כבר לא מביט בתנועות הגוף אני לא מבקש שתסבירי לי מה זה אומר, שאת מזיזה את ידייך בקלות ואין לי השראה לחפש לך הגדרה שאת משאירה את הספר פתוח באותו עמוד נזכר במה שאמרת לי  רגע לפני שהכנסת חצי מהבית למזוודה וארגזים אתה לא רוצה אותי, אתה רק רוצה להרגיש שהשגת אותי כמו מהמר שלא מחפש את הכסף אלא את הניצחון ואני תוהה מה רע בכמה ניצחונות קטנים עבור מפסידן חסר תקנה זה לא ישנה את המאזן,  אבל לפחות אוכל לישון טוב בלילה והנה את, אוספת את המוסר שלך אל תיק מלא חטאים, שאת גוררת כבר שנים ומשאירה אותי כאן, עם עוד הפסד במאזן אתה לא רוצה אותי, את אמרת אתה רוצה להרגיש שאני שלך ואני לא הבנתי, שזה לא אותו דבר את יכולה להיות שלי לנצח אבל אם לא ארצה בך זה יהפוך משני ועכשיו את מסירה את השם שלך מתיבת הדואר ומבקשת מהנהג, שייקח אותך מכאן אני בוחן מה נשאר מהחדר לא את, לא חפצים שיגרמו לי להרגיש מלא יש גברים שאוהבים להרגיש בטוחים הם סופרים ניצחונות ואחרי זה יוצאים לקרב יריות מתוך תחושה של אינסופיות אבל